ΠΕΡΙΕΧΟΜΕΝΑ
ΑΠΟΦΑΣΕΙΣ
Χορήγηση πιστοποίησης παιδαγωγικής και διδακτικής επάρκειας στους αποφοίτους του Προ-
γράμματος Μεταπτυχιακών Σπουδών του Παιδαγωγικού Τμήματος Δευτεροβάθμιας Εκπαίδευσης
του Εθνικού και Καποδιστριακού Πανεπιστημίου
Αθηνών με τίτλο «Εφαρμοσμένη Ψυχολογία Παιδιού και Εφήβου».
Επικαιροποίηση της υπ’ αρ. 20154500/28.7.2015
(Β’ 1725) απόφασης Συγκλήτου που αφορά στην
Ίδρυση και στον καθορισμό του Εσωτερικού
Κανονισμού του Εργαστηρίου «Χρηματοοικονομικής των Επιχειρήσεων και των Αγορών»
(Laboratory of Corporate Finance and Markets,
LCFM) και διακριτικό τίτλο (ΕΧΕΑ) στο Τμήμα Χρηματοοικονομικής και Τραπεζικής Διοικητικής της
Σχολής Χρηματοοικονομικής και Στατιστικής του
Πανεπιστημίου Πειραιώς.
Ανάκληση διαπιστωτικής πράξης αντιστοίχισης
κλάδων και ειδικοτήτων.
ΑΠΟΦΑΣΕΙΣ
Αριθμ. απόφ. 198/31-03-2025
(1)
Χορήγηση πιστοποίησης παιδαγωγικής και διδακτικής επάρκειας στους αποφοίτους του
Προγράμματος Μεταπτυχιακών Σπουδών του
Παιδαγωγικού Τμήματος Δευτεροβάθμιας Εκπαίδευσης του Εθνικού και Καποδιστριακού Πανε-
πιστημίου Αθηνών με τίτλο «Εφαρμοσμένη Ψυχολογία Παιδιού και Εφήβου».
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141),
2. τον ν. 5029/2023 «Ζούμε Αρμονικά Μαζί Σπάμε τη
Σιωπή: Ρυθμίσεις για την πρόληψη και αντιμετώπιση της
βίας και του εκφοβισμού στα σχολεία και άλλες διατάξεις» (Α’ 55) και ειδικότερα το άρθρο 32 αυτού,
3. την παρ. 4 του άρθρου 54 του ν. 4589/2019 «Συνέργειες Ε.Κ.Π.Α., Γεωπονικού Πανεπιστημίου Αθηνών,
Πανεπιστημίου Θεσσαλίας με τα Τ.Ε.Ι. Θεσσαλίας και
Στερεάς Ελλάδας, Παλλημνιακό ταμείο και άλλες διατάξεις» (Α’ 13), σύμφωνα με την οποία η παιδαγωγική και
διδακτική επάρκεια πιστοποιείται με την κατοχή μεταπτυχιακού τίτλου σπουδών ή διδακτορικού διπλώματος
στις επιστήμες της αγωγής,
4. την παρ. 1, περ. β του άρθρου 111 του ν. 4547/2018
(Α’ 102), όπου αναφέρεται ότι η παιδαγωγική και διδακτική επάρκεια πιστοποιείται με την κατοχή μεταπτυχι-
ακού τίτλου σπουδών ή διδακτορικού διπλώματος στις
επιστήμες της αγωγής, αντικαθιστώντας τις διατάξεις της
παρ. 3 του άρθρου 2 του ν. 3848/2010 (Α’ 71),
5. την υπ’ αρ. 54/08-05-2015 (Β’ 951) πράξη Πρύτανη
του ΕΚΠΑ, με την οποία ιδρύθηκε το Πρόγραμμα Μεταπτυχιακών Σπουδών του Τμήματος Φιλοσοφίας, Παιδα-
γωγικής και Ψυχολογίας του Εθνικού και Καποδιστριακού
Πανεπιστημίου Αθηνών με τίτλο «Εφαρμοσμένη Ψυχολογία Παιδιού και Εφήβου»,
6. την υπ’ αρ. 405/29-05-2017 (Β’ 2107) πράξη Πρύτανη
του ΕΚΠΑ, με την οποία τροποποιήθηκε το Πρόγραμμα
Μεταπτυχιακών Σπουδών του Τμήματος Φιλοσοφίας,
Παιδαγωγικής και Ψυχολογίας του Εθνικού και Καποδιστριακού Πανεπιστημίου Αθηνών με τίτλο «Εφαρμοσμέ-
νη Ψυχολογία Παιδιού και Εφήβου»,
7. την απόφαση της Συγκλήτου του Εθνικού και Καποδιστριακού Πανεπιστημίου Αθηνών περί κατανομής
στο Παιδαγωγικό Τμήμα Δευτεροβάθμιας Εκπαίδευσης
Προγραμμάτων Μεταπτυχιακών Σπουδών που λειτουργούσαν στο Τμήμα Φιλοσοφίας, Παιδαγωγικής και Ψυ-
χολογίας (3η συνεδρία, 22-10-2019),
8. το απόσπασμα πρακτικών της Συνέλευσης του
Παιδαγωγικού Τμήματος Δημοτικής Εκπαίδευσης, με
το οποίο εγκρίνεται η χορήγηση πιστοποίησης Παιδαγωγικής και Διδακτικής Επάρκειας στους αποφοίτους του
ΠΜΣ «Εφαρμοσμένη Ψυχολογία Παιδιού και Εφήβου»
(4η συνεδρία, 21-11-2024),
9. την υπό στοιχεία Ε2547/08-03-2024 γνωμοδότηση
του Γραφείου Νομικού Συμβουλίου του Κράτους στο
ΕΚΠΑ «Δυνατότητα χορήγησης παιδαγωγικής/διδακτιΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
16 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1900
17.04.2025 08:50:57
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1900/16.04.2025
κής επάρκειας στους αποφοίτους του καταργηθέντος
Προγράμματος Μεταπτυχιακών Σπουδών “Εφαρμοσμένη ψυχολογία παιδιού και εφήβου”»
10. το πρακτικό της Επιτροπής Μεταπτυχιακών Σπουδών του Εθνικού και Καποδιστριακού Πανεπιστημίου
Αθηνών (5η συνεδρία, 18-02-2025),
11. το απόσπασμα πρακτικών της Συγκλήτου του
Εθνικού και Καποδιστριακού Πανεπιστημίου Αθηνών
(8η συνεδρία, 26-02-2025),
12. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού,
13. το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ -ΜΙΤΟΣ,
αποφασίζει:
Την έγκριση χορήγησης πιστοποίησης Παιδαγωγικής
και Διδακτικής επάρκειας στους αποφοίτους του Προγράμματος Μεταπτυχιακών Σπουδών με τίτλο «Εφαρ-
μοσμένη Ψυχολογία Παιδιού και Εφήβου» του Παιδαγωγικού Τμήματος Δευτεροβάθμιας Εκπαίδευσης του
Εθνικού και Καποδιστριακού Πανεπιστημίου Αθηνών.
Η απόφαση αυτή να δημοσιευθεί στην εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
Αριθμ. 202501640
(2)
Επικαιροποίηση της υπ’ αρ. 20154500/28.7.2015
(Β’  1725) απόφασης Συγκλήτου που αφορά
στην Ίδρυση και στον καθορισμό του Εσωτερικού Κανονισμού του Εργαστηρίου «Χρηματοοι-
κονομικής των Επιχειρήσεων και των Αγορών»
(Laboratory of Corporate Finance and Markets,
LCFM) και διακριτικό τίτλο (ΕΧΕΑ) στο Τμήμα
Χρηματοοικονομικής και Τραπεζικής Διοικητικής της Σχολής Χρηματοοικονομικής και Στατι-
στικής του Πανεπιστημίου Πειραιώς.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.ΕΛ. με την
κοινωνία και λοιπές διατάξεις» και ιδίως τα άρθρα 4653, την παρ. 1 του άρθρου 415 (Εξουσιοδοτικές διατάξεις
Κεφαλαίου ΣΤ’), την παρ. 3 του άρθρου 452 (Μεταβατικές
διατάξεις Κεφαλαίου ΣΤ’) (Α’ 141).
2. Τον πρότυπο εσωτερικό κανονισμό λειτουργίας των
Πανεπιστημιακών εργαστηρίων του Πανεπιστημίου Πειραιώς (Β’ 4859/2023).
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α’ 111).
4. Τα άρθρα 76-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
5. Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α’ 136).
6. Τα άρθρα 5 και 9 του ν. 3469/2006 «ΕΘνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
7. Την υπ’ αρ. 20227639/28.11.2022 διαπιστωτική πράξη Πρύτανη «Εκλογή Πρύτανη και ορισμός τεσσάρων (4)
Αντιπρυτάνεων του Πανεπιστημίου Πειραιώς» με θητεία
έως την 31.08.2026 (Υ.Ο.Δ.Δ  1121).
8. Την υπ’ αρ. 20227896/6.12.2022 πράξη Πρύτανη
«Καθορισμός του τομέα ευθύνης, μεταβίβαση αρμοδιοτήτων στους τέσσερις (4) Αντιπρυτάνεις του Πανεπιστη-
μίου Πειραιώς και καθορισμός της σειράς αναπλήρωσης
Πρύτανη» (Β’ 6241).
9. Την υπ’ αρ. 20245548/04.09.2024 πράξη Πρύτανη
(ΑΔΑ: 6ΑΕΦ469Β7Τ-Υ3Κ) περί συγκρότησης Συγκλήτου
του Πανεπιστημίου Πειραιώς ακαδ. έτους 2024-2025.
10. Την υπ’ αρ. 20154500/28.07.2015 απόφαση Συγκλήτου αναφορικά με την έγκριση ίδρυσης και λει-
τουργίας του Εργαστηρίου «Χρηματοοικονομικής των
Επιχειρήσεων και των Αγορών» (Β’ 1725).
11. Την από 25.7.2024 απόφαση της Συνέλευσης του
Τμήματος Χρηματοοικονομικής και Τραπεζικής Διοικητικής της Σχολής Χρηματοοικονομικής και Στατιστικής
του Πανεπιστημίου Πειραιώς
12. Την απόφαση της Συμβουλευτικής Επιτροπής για τα
Πανεπιστημιακά Εργαστήρια (συνεδρία 11η/13.1.2025).
13. Την απόφαση της Συγκλήτου (συνεδρία 6η/
19.3.2025)
14. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
15. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού και του Προϋπολογισμού του Πανεπιστημίου Πειραιώς, αποφασίζουμε:
Την επικαιροποίηση της υπ’ αρ. 20154500/28.7.2015
(Β’ 1725) απόφασης Συγκλήτου που αφορά στην Ίδρυση
και στον καθορισμό του Εσωτερικού Κανονισμού του
Εργαστηρίου «Χρηματοοικονομικής των Επιχειρήσεων
και των Αγορών» (Laboratory of Corporate Finance and
Markets, LCFM) και διακριτικό τίτλο (ΕΧΕΑ) στο Τμήμα
Χρηματοοικονομικής και Τραπεζικής Διοικητικής της
Σχολής Χρηματοοικονομικής και Στατιστικής του Πανεπιστημίου Πειραιώς, ως ακολούθως:
Άρθρο 1
Σκοπός
Σκοπός του Εργαστηρίου είναι, η προαγωγή της βασικής και εφαρμοσμένης έρευνας, καθώς και η βελτίωση
της παρεχόμενης εκπαίδευσης σε προπτυχιακό και μεταπτυχιακό επίπεδο των σχετικών γνωστικών αντικειμέ-
νων όπως ισχύουν σήμερα υπό το πρίσμα της εταιρικής
κοινωνικής ευθύνης και βιωσιμότητας (Corporate Social
Responsibility & Sustainability), με την παράλληλη πραΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1900/16.04.2025
κτική εφαρμογή και ανάπτυξη των αντικειμένων αυτών
στον ευρύτερο χώρο της οικονομίας με συνεργασίες με
επιχειρήσεις του Ιδιωτικού και Δημόσιου Τομέα.
Άρθρο 2
Αποστολή - Τομείς Δραστηριότητας
Για την επίτευξη του ως άνω σκοπού το εργαστήριο θα
δραστηριοποιείται, στα πλαίσια της ισχύουσας νομοθεσίας, κυρίως σε θέματα:
- Χρήσης του εργαστηρίου για την προαγωγή της βασικής έρευνας και των εφαρμογών της.
- Διασύνδεσης του εργαστηρίου με συναφείς ιδρυματικούς φορείς της ημεδαπής και της αλλοδαπής. Ιδιαίτερη
έμφαση δίνεται στις μετακλήσεις διαπρεπών ερευνητών.
- Ανάληψης και εκτέλεσης προγραμμάτων εφαρμοσμένης έρευνας. Ιδιαίτερη έμφαση δίνεται στη διασύνδεση
με Ελληνικές και Ευρωπαϊκές Επιχειρήσεις, τις τράπεζες
και τους θεσμικούς φορείς της αγοράς (Χρηματιστήριο
Αξιών, Επιτροπή Κεφαλαιαγοράς, Τράπεζα της Ελλάδος
κ.λπ.).
- Χρήσης του εργαστηρίου στην βελτίωση της διδασκαλίας των σχετικών μαθημάτων του Τμήματος τόσο σε
προπτυχιακό όσο και σε μεταπτυχιακό επίπεδο. Ιδιαίτερη
έμφαση δίνεται στις διδακτικές εφαρμογές με χρήση της
ηλεκτρονικής πληροφορίας, προγραμμάτων λογισμικού
και των βάσεων δεδομένων.
- Δημιουργίας πρόσθετων προοπτικών απασχόλησης
των φοιτητών και προσέλκυση υποτροφιών αριστείας.
- Προσέλκυσης πόρων από χορηγίες και αμειβόμενα
προγράμματα.
- Συνεργασίας με λέσχες προπτυχιακών και μεταπτυχιακών φοιτητών που προσελκύουν το ενδιαφέρον
των φοιτητών για τη χρηματοοικονομική επιστήμη και
ενισχύουν την εξωστρέφεια του Τμήματος. Στο πλαίσιο
αυτό εντάσσεται και η διοργάνωση ημερίδων και εκδηλώσεων που προάγουν την επιστήμη της χρηματο-
οικονομικής.
- Συνεργασίας με Ανώτατα Εκπαιδευτικά Ιδρύματα
(Α.Ε.Ι.) της ημεδαπής, αναγνωρισμένα ιδρύματα της αλλοδαπής, ερευνητικούς και τεχνολογικούς φορείς της
ημεδαπής και της αλλοδαπής, και άλλους δημόσιους ή
ιδιωτικούς φορείς, που θεραπεύουν ίδια ή παρεμφερή
γνωστικά αντικείμενα με αυτά του Εργαστηρίου, εφόσον
οι επιστημονικοί στόχοι τους συμπίπτουν ή είναι συναφείς με αυτούς του Εργαστηρίου.
- Συνεργασίας με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με τα επιστημονικά αντικείμενα του Εργαστηρίου.
- Εξασφάλισης πόρων και πηγών χρηματοδότησης για
την ενίσχυση της έρευνας στα αντικείμενα του Εργαστηρίου.
Άρθρο 3
Διοίκηση και Προσωπικό
Το εργαστήριο στελεχώνεται βάσει της κείμενης νομοθεσίας και των σχετικών αποφάσεων των αρμόδιων
συλλογικών οργάνων από μέλη του Διδακτικού Εκπαιδευτικού Προσωπικού (Δ.Ε.Π.) του Τμήματος Χρηματο-
οικονομικής και Τραπεζικής Διοικητικής του Πανεπιστημίου Πειραιώς, που κατέχουν θέσεις των οποίων το
γνωστικό αντικείμενο εμπίπτει στα διδακτικά και ερευνητικά ενδιαφέροντα του Εργαστηρίου, από εξωτερικούς
συνεργάτες - ειδικούς επιστήμονες και από μέλη του Ειδικού Διδακτικού Εργαστηριακού Προσωπικού (Ε.Ε.ΔΙ.Π.),
από μέλη του ειδικού Τεχνικού Εργαστηριακού Προσωπικού (Ε.Τ.Ε.Π.), από υποψήφιους διδάκτορες, καθώς και
από μέλη του λοιπού επιστημονικού προσωπικού και
του διοικητικού προσωπικού που τοποθετούνται στο
εργαστήριο με βάση την κείμενη νομοθεσία.
Ο Διευθυντής του Εργαστηρίου εκλέγεται όπως προβλέπεται από την κείμενη νομοθεσία. Ο Διευθυντής έχει
την ευθύνη για την ομαλή λειτουργία του, σύμφωνα με
τα εκ του νόμου οριζόμενα. Τα καθήκοντα του Διευθυντή
του Εργαστηρίου συνίστανται στα ακόλουθα:
1. Προΐσταται, συντονίζει και εποπτεύει τη λειτουργία
του Πανεπιστημιακού Εργαστηρίου και την υλοποίηση
του ερευνητικού και εκπαιδευτικού του έργου.
2. Διαχειρίζεται τους οικονομικούς πόρους και τον εξοπλισμό του Εργαστηρίου και υπογράφει τις συμβάσεις
που συνάπτει το Πανεπιστημιακό Εργαστήριο για την
παροχή υπηρεσιών προς τρίτους.
3. Εκπροσωπεί το Εργαστήριο σε εξωτερικούς φορείς.
4. Συντάσσει τις αναγκαίες εισηγήσεις και την ετήσια
απολογιστική έκθεση στην Συνέλευση του Τμήματος
Χρηματοοικονομικής και Τραπεζικής Διοικητικής.
5. Μεριμνά για την εφαρμογή του πρότυπου εσωτερικού κανονισμού λειτουργίας των Πανεπιστημιακών
Εργαστηρίων, του εσωτερικού κανονισμού λειτουργίας
του Εργαστηρίου, του εσωτερικού κανονισμού του Πανεπιστημίου και των αποφάσεων των οργάνων του Πα-
νεπιστημίου, καθώς και για την τήρηση της νομοθεσίας.
6. Έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του Πανεπιστημιακού Εργαστηρίου.
7. Εισηγείται προς τον Πρύτανη την τοποθέτηση ή διάθεση διοικητικού προσωπικού του Πανεπιστημίου για
την υποστήριξή του, όπως και προς την Επιτροπή Ερευνών του Ε.Λ.Κ.Ε. την πρόσληψη έκτακτου ερευνητικού,
επιστημονικού και λοιπού προσωπικού για τις ανάγκες
του πανεπιστημιακού εργαστηρίου.
8. Μεριμνά για τη πιθανή διαπίστευση του Πανεπιστημιακού Εργαστηρίου, διακρίβωση του εξοπλισμού και
επικύρωση αναλυτικών μεθόδων.
9. Ασκεί κάθε άλλη αρμοδιότητα που ορίζεται στην
κείμενη νομοθεσία, τον εσωτερικό κανονισμό του Πανεπιστημίου και τον εσωτερικό κανονισμό λειτουργίας
του Εργαστηρίου.
10. Δύναται να ορίσει ένα μέλος του Εργαστηρίου ως
Αναπληρωτή Διευθυντή, ώστε να καλύπτει τα καθήκοντά
του σε περίπτωση απουσίας του.
11. Δύναται να ορίσει ένα μέλος του Εργαστηρίου ως
Προϊστάμενο Έρευνας με βασικό καθήκον να συντονίζει
την ερευνητική δραστηριότητα του Εργαστηρίου.
12. Στο Εργαστήριο δύνανται να απασχολούνται ως
συνεργάτες καθηγητές και ερευνητές πανεπιστημιακών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1900/16.04.2025
και ερευνητικών ιδρυμάτων της αλλοδαπής, όπως επίσης
και ερευνητές επί συμβάσει, σύμφωνα με τη διαδικασία
που προβλέπεται από την κείμενη νομοθεσία.
Άρθρο 4
Εγκατάσταση - Λειτουργία και Εξοπλισμός
1. Στο Εργαστήριο δύναται να ανατεθεί χώρος από
το Πανεπιστήμιο, κατόπιν σχετικού αιτήματος από τον
Διευθυντή. Το Εργαστήριο εγκαθίσταται σε ασφαλείς
χώρους που παραχωρούνται από το Πανεπιστήμιο σε
αυτό για τη διεξαγωγή του έργου του. Ο χώρος διατίθεται για την εγκατάσταση προσωπικού και την εγκα-
τάσταση οργάνων και εξοπλισμού που είναι αναγκαία
για τη διενέργεια των ερευνητικών, αναπτυξιακών και
εκπαιδευτικών δραστηριοτήτων του.
2. Σε περίπτωση που το Εργαστήριο έχει δικό του
χώρο, όπως αυτός προβλέπεται από την ανάθεση αυτού από το Πανεπιστήμιο, ο Διευθυντής επιβλέπει την
εν γένει λειτουργία του Εργαστηρίου, τη χρησιμοποίηση
οργάνων και υλικών που ανήκουν σ’ αυτό, την παραμονή
των εργαζομένων (προσωπικού, φοιτητών, επισκεπτών)
στους χώρους, καθώς και στην προστασία των οργάνων
και εγκαταστάσεων του Εργαστηρίου από βλάβες.
3. Ο Διευθυντής ενημερώνεται πριν από τη διεξαγωγή
κάθε εργασίας, που γίνεται στο Εργαστήριο στα πλαίσια ερευνητικού προγράμματος ή άλλου έργου, που
έχει αποφασισθεί και καθορίζει την προτεραιότητα στη
χρησιμοποίηση οργάνων και χώρων, σε περίπτωση που
δεν υπάρχει σχετική απόφαση.
4. Ο Διευθυντής έχει την ευθύνη για την εν γένει λειτουργία του Eργαστηρίου, τη χρήση των διαθέσιμων
υλικών πόρων (χώρων, τεχνικού εξοπλισμού και λοιπών
υλικών) που ανήκουν σε αυτό, την παραμονή των εργαζομένων (προσωπικού, φοιτητών, επισκεπτών) στους
χώρους του, καθώς και την προστασία, τη συντήρηση
και τον έλεγχο του εξοπλισμού και των εν γένει εγκαταστάσεων του Εργαστηρίου.
5. Η χρησιμοποίηση ειδικών οργάνων του Εργαστηρίου επιτρέπεται μόνο στο προσωπικό του ή άλλους
ερευνητές που διαθέτουν ειδική επί των οργάνων αυτών εκπαίδευση και εξουσιοδότηση από τον Διευθυντή
αυτού. Κινητά όργανα και σκεύη τα οποία παραδίδονται
για τη διεξαγωγή εργασιών, επιστρέφονται, μετά τη χρησιμοποίηση τους, στην κατάσταση που είχαν παραδοθεί.
6. Με εισήγηση του Διευθυντή στα αρμόδια όργανα
του Τμήματος είναι δυνατή η πρόσληψη επιστημόνων
σε τομείς σχετικούς με τις διδακτικές και ερευνητικές
δραστηριότητες του Εργαστηρίου, σύμφωνα με την
ισχύουσα νομοθεσία.
7. Η πρόσβαση στους χώρους του Εργαστηρίου επιτρέπεται στους χρήστες που έχουν λάβει σχετική άδεια
από τον Διευθυντή του Εργαστηρίου.
8. Οι χρήστες οφείλουν να τηρούν τους κανόνες ασφαλείας και υγιεινής, καθώς και να επιδεικνύουν σεβασμό
προς τον εξοπλισμό και τους υπόλοιπους χρήστες.
9. Ο εξοπλισμός του Εργαστηρίου χρησιμοποιείται για
ερευνητικούς και εκπαιδευτικούς σκοπούς και η διάθεση
του εξοπλισμού γίνεται ύστερα από έγκριση του Διευθυντή του Εργαστηρίου.
Άρθρο 5
Έσοδα
Τα έσοδα του Εργαστηρίου προέρχονται από:
1. Την εκτέλεση ερευνητικών ή/και αναπτυξιακών προγραμμάτων και εκπαιδευτικών/επιστημονικών δράσεων
που πραγματοποιούνται για ίδιο λογαριασμό ή λογαριασμό τρίτων, η χρηματοδότηση των οποίων μπορεί να
πραγματοποιείται από φορείς του Ιδιωτικού ή/και του
Ευρύτερου Δημόσιου Τομέα, διεθνείς οργανισμούς κ.α.
2. Τη διεξαγωγή ειδικών ημερίδων, σεμιναρίων, διαλέξεων.
3. Τη διάθεση ερευνητικών εν γένει επιστημονικών
προϊόντων.
4. Την παροχή υπηρεσιών σύμφωνα με την κείμενη
νομοθεσία.
5. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις,
νομικά πρόσωπα δημόσιου ή ιδιωτικού δικαίου και φυσικά πρόσωπα.
6. Τις κληρονομιές, τις δωρεές και τις κληροδοσίες
που καταλείπονται στο Πανεπιστήμιο Πειραιώς για τους
σκοπούς των εργαστηρίων, γενικότερα, και του οικείου
Εργαστηρίου, ειδικότερα.
7. Την παραχώρηση πνευματικών δικαιωμάτων ή διπλωμάτων ευρεσιτεχνίας και τη διάθεση ερευνητικών
και εν γένει επιστημονικών προϊόντων που ανήκουν ή
παρήχθησαν στο Εργαστήριο.
8. Κάθε άλλη νόμιμη πηγή.
Διευκρινίζεται ότι η οικονομική διαχείριση των εσόδων
που θα προέρχονται από την εκτέλεση κάθε είδους έργων και των σχετικών δαπανών θα γίνεται από τον Ειδι-
κό Λογαριασμό Κονδυλίων Έρευνας του Πανεπιστημίου
Πειραιώς (Κέντρο Ερευνών Πανεπιστημίου Πειραιώς).
Άρθρο 6
Τηρούμενα Βιβλία
Για τις ανάγκες του Εργαστηρίου τηρούνται σε έντυπη
ή ηλεκτρονική μορφή τα ακόλουθα:
- Βιβλίο πρωτοκόλλου αλληλογραφίας/εγγράφων,
- Βαθμολόγιο φοιτητών (τηρείται στο class web),
- Φάκελο οικονομικών στοιχείων κάθε έτους,
- Βιβλίο επιστημονικής δραστηριότητας
- Βιβλίο περιουσιακών στοιχείων,
- Αρχείο ερευνητικών προγραμμάτων.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από ειδικές διατάξεις ή κρίνεται απαραίτητο.
Άρθρο 7
Ασφάλεια
Οι χρήστες οφείλουν να τηρούν τους κανόνες ασφαλείας που αναγράφονται στους σχετικούς πίνακες του
Πανεπιστημίου Πειραιώς. Σε περίπτωση πυρκαγιάς, οι
χρήστες οφείλουν να ακολουθήσουν τις οδηγίες του
προσωπικού ασφαλείας.
Άρθρο 8
Λοιπές Διατάξεις
1. Το Εργαστήριο τηρεί τις διατάξεις του Γενικού Κανονισμού Προστασίας Δεδομένων (GDPR) για την προστα-
σία των προσωπικών δεδομένων των χρηστών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1900/16.04.2025
2. Το Εργαστήριο χρησιμοποιεί ως τίτλο στην διεθνή
αλληλογραφία του τον τίτλο «Laboratory of Corporate
Finance and Markets» με το διακριτικό τίτλο «LCFM».
4. Ο εσωτερικός κανονισμός ρυθμίζει τη λειτουργία
του Εργαστηρίου, σύμφωνα με τον Εσωτερικό Κανονισμό λειτουργίας των Πανεπιστημιακών Εργαστηρίων
του Πανεπιστημίου Πειραιώς.
5. Ο εσωτερικός κανονισμός αφορά όλους τους χρήστες του Εργαστηρίου, συμπεριλαμβανομένων των
μελών ΔΕΠ, των ερευνητών, των μεταπτυχιακών φοιτητών, των προπτυχιακών φοιτητών και του διοικητικού
προσωπικού.
6. Ο εσωτερικός κανονισμός δύναται να τροποποιηθεί
με απόφαση της Συνέλευσης του Τμήματος Χρηματοοικονομικής και Τραπεζικής Διοικητικής του Πανεπιστη-
μίου Πειραιώς και της Συγκλήτου του Πανεπιστημίου
Πειραιώς, ύστερα από πρόταση του Διευθυντή του Εργαστηρίου.
Άρθρο 9
Τελικές Διατάξεις
α. Η ισχύς εσωτερικού κανονισμού αρχίζει από τη δημοσίευσή του στην Εφημερίδα της Κυβερνήσεως.
β. Ο εσωτερικός κανονισμός είναι διαθέσιμος στους
χρήστες του Εργαστηρίου σε έντυπη και ηλεκτρονική
μορφή.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 28 Μαρτίου 2025
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
Ι
Αριθμ. 100/2025-1309
(3)
Ανάκληση διαπιστωτικής πράξης αντιστοίχισης
κλάδων και ειδικοτήτων.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΘΝΙΚΟΥ
ΚΕΝΤΡΟΥ ΕΡΕΥΝΑΣ ΦΥΣΙΚΩΝ ΕΠΙΣΤΗΜΩΝ
«ΔΗΜΟΚΡΙΤΟΣ»
Έχοντας υπόψη:
1. Τον ν. 1514/1985 «Ανάπτυξη της επιστημονικής και
τεχνολογικής έρευνας» (Α’ 13).
2. Το π.δ. 23/2024 «Οργανισμός του Εθνικού Κέντρου
Έρευνας Φυσικών Επιστημών “Δημόκριτος” (Ε.Κ.Ε.Φ.Ε. “Δ”)»
(Β’2438).
3. Την υπό στοιχεία 4909/ΦΟΡ/258/1995 υπουργική
απόφαση «Εσωτερικός Κανονισμός Λειτουργίας Εθνικού Κέντρου Έρευνας Φυσικών Επιστημών “Δημόκριτος”
(ΕΚΕΦΕ “Δ”)» (Β’ 221).
4. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
5. Τον Κώδικα Κατάστασης Δημοσίων Πολιτικών
Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
6. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
7. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων «Πρόγραμμα Διαύγεια» και άλλες διατάξεις» (Α’ 112).
8. Την υπ’ αρ. 100/2020-2271/13-07-2020 απόφαση
του Δ.Σ. του ΕΚΕΦΕ «Δ» «Μεταβίβαση αρμοδιοτήτων
του Διοικητικού Συμβουλίου στον Διευθυντή του ΕΚΕΦΕ
"Δημόκριτος”» (Β’ 3186).
9. Την υπ’ αρ. 68015/17-06-2021 απόφαση του Υφυπουργού Ανάπτυξης και Επενδύσεων «α) Διορισμός
του Γεωργίου Νούνεση στη θέση του Διευθυντή του
Εθνικού Κέντρου Έρευνας Φυσικών Επιστημών “Δημόκριτος” (Ε.Κ.Ε.Φ.Ε. “Δ”) β) ορισμός αυτού ως Προέδρου
του Διοικητικού Συμβουλίου του Ε.Κ.Ε.Φ.Ε. “Δ” και γ) ανασυγκρότηση του Διοικητικού Συμβουλίου του εν λόγω
ερευνητικού φορέα» (ΥΟΔΔ 484).
10. Την υπ’ αρ. 100/2024-4779/9-12-2024 διαπιστωτική
πράξη «Αντιστοίχιση των υφισταμένων κλάδων και ειδικοτήτων του Οργανισμού π.δ. 23/2024 (Α’ 62) του ΕΚΕΦΕ
“Δ” με τους οριζόμενους στο π.δ. 85/2022 (Α’ 232) νέους
κλάδους και ειδικότητες» (Β’ 7062).
11. Το π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο- Κλα-
δολόγιο)» (Α’ 232).
12. Το υπ’ αρ. 010/2025-359/21-03-2025 απόσπασμα
πρακτικού της 770ης τακτικής Συνεδρίασης ΔΣ, αποφασίζει:
Την ανάκληση της υπ’ αρ. 100/2024-4779/9-12-2024
διαπιστωτικής πράξης «Αντιστοίχιση των υφισταμένων
κλάδων και ειδικοτήτων του Οργανισμού (π.δ. 23/2024,
Α΄ 62) του Εθνικού Κέντρου Έρευνας Φυσικών Επιστημών “Δημόκριτος” (Ε.Κ.Ε.Φ.Ε. “Δ”) με τους οριζόμενους
στο π.δ. 85/2022 (Α’ 232) νέους κλάδους και ειδικότητες»,
(Β’ 7062).
Η απόφαση αυτή να δημοσιευθεί στην Εφημερίδα της
Κυβερνήσεως
Αγία Παρασκευή, 27 Μαρτίου 2025
Ο Πρόεδρος
ΓΕΩΡΓΙΟΣ ΝΟΥΝΕΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1900/16.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201900.pdf | Tokens: 23735]